CELEX: 32012D0253
Language: sl
Date: 2012-05-10 00:00:00
Title: 2012/253/EU: Izvedbeni sklep Komisije z dne 10. maja 2012 o spremembi Priloge II k Direktivi Sveta 2004/68/ES glede temeljnih splošnih meril, po katerih ozemlje velja za prosto bolezni modrikastega jezika (notificirano pod dokumentarno številko C(2012) 2978)  Besedilo velja za EGP

12.5.2012   
            
            
               SL
            
            
               Uradni list Evropske unije
            
            
               L 125/51
            
         IZVEDBENI SKLEP KOMISIJE
   z dne 10. maja 2012
   o spremembi Priloge II k Direktivi Sveta 2004/68/ES glede temeljnih splošnih meril, po katerih ozemlje velja za prosto bolezni modrikastega jezika
   (notificirano pod dokumentarno številko C(2012) 2978)
   (Besedilo velja za EGP)
   (2012/253/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev, o spremembi direktiv 90/426/EGS in 92/65/EGS ter razveljavitvi Direktive 72/462/EGS (1) in zlasti člena 13(2)(b) Direktive,
   ob upoštevanju naslednjega:
   
               (1)
            
            
               Direktiva 2004/68/ES določa zahteve glede zdravstvenega varstva živali za uvoz v Unijo in tranzit skozi Unijo živih kopitarjev vrst, naštetih v Prilogi I k Direktivi.
            
         
               (2)
            
            
               V skladu z navedeno direktivo se lahko uvoz živih kopitarjev v Unijo in tranzit skozi Unijo dovoli le iz tretjih držav s seznama ali seznamov, ki se sestavijo ali popravijo v skladu s postopkom iz navedene direktive.
            
         
               (3)
            
            
               Uvoz živih kopitarjev v Unijo se dovoli le, če pooblaščena tretja država daje jamstvo, da živali prihajajo z ozemlja, prostega bolezni, ki je v skladu s temeljnimi splošnimi merili iz Priloge II k Direktivi 2004/68/ES in na katerega je prepovedan vstop živali, cepljenih proti boleznim, naštetim v navedeni prilogi.
            
         
               (4)
            
            
               Bolezen modrikastega jezika je navedena v Prilogi II k Direktivi 2004/68/ES. V skladu z navedeno prilogo določajo pogoji, ki se uporabljajo za vse vrste živali, razen živali iz družine Suidae, in po katerih ozemlje velja za prosto bolezni modrikastega jezika, da na njem v zadnjih dvanajstih mesecih ob ustreznem nadzoru populacije rodu Culicoides ni bilo nobenega primera bolezni in ni bilo izvedeno nobeno cepljenje.
            
         
               (5)
            
            
               V zadnjih letih so kot posledica novega tehničnega razvoja postala na voljo „inaktivirana cepiva“ proti bolezni modrikastega jezika, ki ne pomenijo tveganja nezaželenega lokalnega kroženja cepilnega virusa med necepljenim govedom, ovcami in kozami. Splošno sprejeto je, da je cepljenje z inaktiviranimi cepivi najprimernejše orodje za nadzor bolezni modrikastega jezika in preprečevanje klinične bolezni pri tovrstnih živalih v Uniji.
            
         
               (6)
            
            
               V skladu s tem je bila Direktiva Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (2) pred nedavnim spremenjena z Direktivo 2012/5/EU Evropskega parlamenta in Sveta (3), da bi se predvidela uporaba neaktiviranih cepiv po vsej EU.
            
         
               (7)
            
            
               Zaradi spremembe epidemiološkega stanja v zvezi z boleznijo modrikastega jezika in prilagoditve standardom Mednarodne organizacije za zdravje živali (OIE) je bila pred kratkim spremenjena Uredba Komisije (ES) št. 1266/2007 z dne 26. oktobra 2007 o pravilih za izvajanje Direktive Sveta 2000/75/ES v zvezi z nadzorom, spremljanjem in omejitvami premikov nekaterih živali, ki so dovzetne za bolezen modrikastega jezika (4). Da bi ozemlje lahko veljalo za prosto bolezni modrikastega jezika, standardi EU zahtevajo odsotnost kroženja virusa v obdobju najmanj dveh let. Obdobje dvanajstih mesecev iz Priloge II k Direktivi 2004/68/ES bi bilo zato treba ustrezno spremeniti.
            
         
               (8)
            
            
               Direktiva 2000/75/ES in Uredba (ES) št. 1266/2007 se uporabljata za premike živih kopitarjev vrst, dovzetnih za bolezen modrikastega jezika, znotraj Unije. Primerno je, da so temeljna splošna merila, po katerih ozemlje tretje države velja za prosto bolezni modrikastega jezika, kot je določeno v Prilogi II k Direktivi 2004/68/ES, v skladu z zahtevami, ki se uporabljajo v Uniji.
            
         
               (9)
            
            
               Prilogo II k Direktivi 2004/68/ES bi bilo zato treba ustrezno spremeniti.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V Prilogi II k Direktivi 2004/68/ES se vnos za bolezen modrikastega jezika nadomesti z naslednjim:
   
      
                  „Bolezen modrikastega jezika
               
               
                  da v zadnjih 24 mesecih ni bilo ob ustreznem nadzoru populacije rodu Culicoides nobenega primera bolezni in da ni bilo izvedeno nobeno cepljenje
               
               
                  Vse vrste, razen živali iz rodov Bos, Bison, Bubalus, Ovis in Capra ter družine Suidae“
               
            
   Člen 2
   Ta sklep je naslovljen na države članice.
   
      V Bruslju, 10. maja 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 139, 30.4.2004, str. 321.
   
      (2)  UL L 327, 22.12.2000, str. 74.
   
      (3)  UL L 81, 21.3.2012, str. 1.
   
      (4)  UL L 283, 27.10.2007, str. 37.